tahaks pruun olla, aga mitte rannas kärsata*
#000000
Ilmad on juba nii mõnda aega vaata et troopiliselt suvised olnud, et ma isegi ei mäleta enam, kaua see pull kestnud on. Heas mõttes. Kellel siis sooja ja päikese vastu midagi oleks. Minul igatahes mitte. Ma olen paar korda isegi selliselt tegevuselt end tabanud, mida päevitamiseks võiks nimetada. Aga ega mul väga pikaks lamamiseks enamasti viitsimist pole ja teiseks noh. Oma naha päikese käes grillimine polegi teatavasti parim asi, mida teha. Aga mõnusalt jumekas tahaks ju ikkagi olla.
#000001
Ega siin muud head lahendust pole kui isepruunistavad tooted. Ma olen Kehapoelt varemgi isepruunistavaid kreeme-õlisid saanud ja seekord saatsid nad mulle sellise brändi nagu Revitasun asju. Olen neid siin nüüd kasutanud ja tunnen, et oskan üht-teist kosta.
#000002
Kõigepealt isepruunistav sprei. Selle peale kandmine on no nii lihtne kui üldse saab olla – spreitad seda spetsiaalsele kindale ning siis ühtlaste ringjate liigutustega kanna täpselt sinna, kuhu soovid. Lõhnab ka niiii hästi!
#000003
Näole, dekolteele, kaelale ning käe- ja jalalabadele kandmiseks on soovitatav kasutada pintslit. Siis on kindel, et kõik saab võimalikult ühtlane.
#000004
Esimeste tulemuste nägemiseks ei kulu minu meelest minutitki. Aga lõplik tulemus on näha umbes kaheksa tunni pärast, nii et rohkem kui korra päevas seda lisada ei maksa. Jume kestab mõnest päevast kuni nädalani – täiesti oleneb nahatüübist, muudest kasutatavatest toodetest jne.
#000005
Üks asi, mis näiteks pikendab isepruunistava sprei mõju, on tooniv kreem. Seda võib muidugi eraldi ka kasutada, aga need kaks toodet koos on ikka something else. Ja ega see kreem pole niisama pruunistav, selles on ikka kõvasti head-paremat sees. Niisutab ja kaitseb nahka hoolega.
#000006
Kui jumekas elu üle viskab ja tahaks tagasi oma sinakas-valge naha juurde pöörduda 😀 siis ka sellele on mõeldud. Revitasun dušigeel eemaldab nahalt isepruunistaja jäägid. Ma ise pole seda sel eesmärgil proovinud, sest miks ma peaks tahtma VÄHEM pruun olla. Miks üldse keegi peaks seda tahtma. Niigi raske vaevaga saadud iga gramm jumet 😀 Aga kui peaksin ma ei tea... kukkuma, ajupõrutuse saama ja selliseid soove väljendama hakkama, siis saab ka seda.
#000007
Aga nali naljaks, seda dušigeeli saab kasutada ka ENNE isepruunistavate toodete kasutamist. Näiteks iga kord enne uut kasutuskorda. Samamoodi nagu oleks hea enne nahk ära koorida, et eemaldada surnud naharakud. Viimaseks sobib näiteks Revitasun kehakoorija. Ei ole mõtet surnud naharakkude otsa mingit isepruunistajat kuhjata. Toote raiskamine esiteks ja eks nahale on enivei regulaarne koorimine hea, et saaksid tekkida uued naharakud. Muidu on poorid umbes ja nahk näeb üks paras elutu narts välja. Nii et nädalas korra mõnus raund niisutavat kehakoorijat on miski, mida igaühel tavaks peaks olema. Suvi või mitte suvi.
#000008
Kusjuures just praegu ka tegin vähem kui kahe minutiga jalad üle jälle. Veendusin veelkord, et mega lihtne. Imendus super kergesti ja ei mingit laigulisust. Vaadake ise:
#000009
Siin on ainult üks jalg tehtud, mingi minut pärast pealemäärimist ja mu meelest vahe juba selgelt näha.
#000010
Mõlemad jalad tehtud nii kui niuhti. Sinakatest koibadest pole enam haisugi.
#000011
Aa ja kõik Revitasun tooted on muide vegan ka veel. See läheb kindlasti paljudele korda.
#000012
Kõigil neil toodetel on praegu Kehapoes soodukas, nii et lipake, mu sõbrad! Keegi ei peaks suvel kehva jumet kannatama, isegi kui talle päikese käes madalküpsemine meeltmööda pole.
#000013
Rääkige teie ka, kui paljud teist eelistavad suvel rannas enda grillimise asemel hoopis isepruunistavate toodetega mõnus jume saavutada?
#000014
sa tead, mis on Norel?*
#000016
hea on jõulujutte nii ägeda asjaga alustada*
#000017
Salvesta minu nimi, e-posti- ja veebiaadress sellesse veebilehitsejasse järgmiste kommentaaride jaoks.
#000018
Väga oluline küsimus, et kui kiiresti nahk riiete selga panemiseks ära kuivab ja kas määrib riideid ning voodipesu ?:D
#000020
Jõudu kõigile, aga ma ei saa eriti aru, miks absoluutselt tingimata peab olema pruun ja päevitunud. Loomulikult ma saan aru, et meeldib päevitada, aga sina ka kirjutad et peab olema peast põrunud, kui ei taha olla päevitunud.... miks? Saan alati neid kommentaare suve lõpus, et olen vist koopas elanud, aga mul on täitsa päikeseallergia ja pigem olen “laibakas” 🙁
#000021
Ei tea mis toimub aga muidu on lahe
#000023